Συντεταγμένες: 44°46′0″N 19°36′44″E﻿ / ﻿44.76667°N 19.61222°E﻿ / 44.76667; 19.61222

Το **Φρούριο του Σάμπατς** (σερβικά κυριλλικά: *Шабачка тврђава*, σερβικά λατινικά: *Šabačka tvrđava*) είναι φρούριο στο Σάμπατς, στο Διαμέρισμα της Μάτσβα, στη Σερβία. Είναι καταγεγραμμένο εντός του καταλόγου των πολιτισμικών μνημείων μείζονος σημασίας της Δημοκρατίας της Σερβίας (n° SK 740).

Περιγραφή
---------

Άποψη του ποταμού Σάβου από το ύψος του φρουρίου.
Αναφορά γίνεται στο συγκεκριμένο φρούριο για πρώτη φορά εντός των αρχείων της Ραγούσας (Ντούμπροβνικ) το 1454, περίοδο κατά την οποία ήταν γνωστό ως «Ζάσλον». Το σημερινό φρούριο ανεγέρθηκε από τους Οθωμανούς με σημείο εκκίνησης το 1471, ενώ πιθανολογείται πως εντολέας της κατασκευής του ήταν ο Ισά Μπέης Ισάκοβιτς. Οι οχυρώσεις περιελάμβαναν, κατά τη διάρκεια της συγκεκριμένης περιόδου, την εσωτερική και την εξωτερική πόλη, καθώς και το κυρίως φρούριο, το οποίο διέθετε εννέα ξύλινους πύργους, καθώς και συνδεόμενες μεταξύ τους τάφρους, οι οποίες, με τη σειρά τους, ήσαν συνδεδεμένες με τον κύριο ρου του ποταμού Σάβου.

Κατά τη διάρκεια του πρώτου ημίσεος του 16ου αιώνα, οι Τούρκοι προχώρησαν σε ανακατασκευή του φρουρίου σε ορθογώνια μορφή, χρησιμοποιώντας ως δομικό υλικό πέτρα και τούβλα, ενώ, κατά τη διάρκεια του 18ου αιώνα, οι Αυστριακοί προχώρησαν στον εκσυγχρονισμό του, προκειμένου, πλέον, να ανταποκρίνεται στις νέες απαιτήσεις της οχυρωματικής τέχνης.

Το φρούριο άλλαξε κυρίαρχο, τουλάχιστον, δέκα φορές κατά τη διάρκεια της ιστορίας του, γεγονός το οποίο και καταδεικνύει το στρατηγικό ρόλο του επί των συνόρων μεταξύ των αυστριακών εδαφών και της Οθωμανικής Αυτοκρατορίας. Το 1867, περιήλθε οριστικά υπό τον έλεγχο του Πριγκιπάτου της Σερβίας.

Άποψη του εσωτερικού του φρουρίου.
Ευρισκόμενο σε απόσταση, περίπου, 1 από το κέντρο το Σάμπατς, το φρούριο αποτελεί, σήμερα, χώρο περιπάτου για τους κατοίκους της πόλεως. Αριθμός πολιτισμικών εκδηλώσεων στο πλαίσιο του Θερινού Φεστιβάλ του Σάμπατς (σερβικά: *Šabački letnji festival*) λαμβάνουν χώρα εντός των τειχών του.

Άποψη προετοιμασιών εκδήλωσης στο πλαίσιο του Θερινού Φεστιβάλ του Σάμπατς του 2017.

Δείτε επίσης
------------

* Κατάλογος φρουρίων της Σερβίας
* Πολιτισμικά μνημεία στο Διαμέρισμα της Μάτσβα

Παραπομπές
----------

1. ↑  (Σερβικά) «Spisak nepokretnih kulturnih dobara od velikog značaja». *www.heritage.gov.rs*. Ινστιτούτο για την προστασία της κληρονομιάς της Δημοκρατίας της Σερβίας. Ανακτήθηκε στις 23 Νοεμβρίου 2020.
2. 1 2 3 4 5  (Σερβικά) «Šabački grad, Šabac». *spomenicikulture.mi.sanu.ac.rs*. Σερβική Ακαδημία Επιστημών και Τεχνών. Ανακτήθηκε στις 23 Νοεμβρίου 2020.
3. ↑  (Σερβικά) «Šabačka tvrđava». *kultura.rs*. Περιηγητής αναζήτησης της πολιτισμικής κληρονομιάς της Σερβίας. Ανακτήθηκε στις 23 Νοεμβρίου 2020. [*νεκρός σύνδεσμος*]
4. 1 2  (Σερβικά) «Tvrđava Stari grad». *sabacturizam.org*. Γραφείο Τουρισμού του Σάμπατς. Αρχειοθετήθηκε από το πρωτότυπο στις 25 Νοεμβρίου 2017. Ανακτήθηκε στις 23 Νοεμβρίου 2020.
5. ↑  (Σερβικά) «Šabački letnji festival». *sabackiletnjifestival.com/2017*. Γραφείο Τουρισμού του Σάμπατς. Αρχειοθετήθηκε από το πρωτότυπο στις 27 Αυγούστου 2018. Ανακτήθηκε στις 23 Νοεμβρίου 2020.

|  |  |
| --- | --- |
| 

|  |
| --- |
| * Πύλη:Σερβία
* Πύλη:Κάστρα
* Πύλη:Προστασία Κληρονομιάς
 |

 |